[Video] Betogers veroorsaak ontwrigting op Tuks-kampus | Maroela Media
Morné Mostert, nasionale projekkoördineerder van AfriForum Jeug, het aan Maroela Media gesê AfriForum Jeug was Donderdagaand een van verskeie studenteorganisasies wat teenwoordig was by 'n vergadering waartydens die SR-raad se begroting bespreek is toe die betogers die vergadering binnegestorm het. Die betogers het glo gedreig om voort te gaan om die kampus te ontwrig indien Afrikaans nie as onderrigtaal afgeskaf word nie.
Die ontwrigting volg enkele dae nadat 'n AfriForum Jeug-verfaksie Woensdag ook deur EFF-betogers ontwrig is. AfriForum Jeug het in 'n verklaring gesê die aksie is gereël om studente bewus te maak van 'n beurskompetisie wat verlede week van stapel gestuur is.
Plakkate wat glo deur EFF-betogers oral op die Tuks-kampus opgesit word. Foto: AfriForum Jeug
"Die EFF-studenteleiers is deur sekuriteit verwyder omdat hulle onder meer aggressief was en rassistiese uitlatings en ongegronde aantygings gemaak het. Hulle het ook onwettige pamflette ten bate van hul #AfrikaansMustFall-veldtog op die kampus versprei," lui die verklaring.
Volgens Jaco Grobbelaar, AfriForum se kampuskoördineerder vir Tuks, het die EFF slegs opgedaag om geweld aan te hits en sy ideologie deur middel van anargie te bevorder. "Die EFF het plakkate op kampus versprei sonder dat dit die goedgekeurde stempel van die universiteit bevat en dus is dié optrede ontoelaatbaar volgens kampusreëls. AfriForum Jeug se Tukkies-tak is al oor die vingers getik oor plakkate wat versprei is wat nie aan al die kampusvereistes voldoen nie, en ons het ons kantoorspasie op kampus verloor," het Grobbelaar gesê.
Volgens Mostert dring AfriForum Jeug daarop aan dat die UP 'n werkbare plan instel om enige vorm van ontwrigting en geweld op kampus af te weer en studente se veiligheid te verseker.
AfriForum Jeug het 'n skriftelike versoek aan dr. Willem Jorrisen, direkteur van studentesake aan die UP, gestuur waarin versoek word dat daar teen die EFF opgetree word en dié organisasie oor dieselfde kam as AfriForum Jeug-lede geskeer word met betrekking tot die verspreiding van onwettige pamflette op kampus.
AfriForum Jeug het die volgende beeldmateriaal verskaf wat Donderdag tydens die vergadering geneem is:
Dit is nou hoe klasse ontwrig word deur anargistiese leë koppe .Mede Afrikaanse volk help solidariteit om Akademia die grootste beste universiteit in Afrika te maak waar hierdie gedrag nie geduld sal word nie en die korrupte regering geen insae sal hê nie.
Die EFF en Sasco het weer n presiese voorbeeld gewys….hulle het n rassistiese uitbarsting gehad….is dit ook malligheid en facsisties? Wonder of daar ook "gevolge" op hulle sal wag? Om te dink dis net swartes (EFF en Sasco) wat sulke rassistiese uitbastings kry! Moet die wittes nou weereens vergewe? Wonder wat sou Jan van Riebeech hiervan gese het?
Mens sou graag wou weet wat die grondwet se oor eie sake. In 1994 is daarvan gepraat maar dit wil voorkom of daar nie meer soiets is nie. Om apartheid af te skaf is een ding maar om alles te wil oorvat 'n ander. Miskien kan iemand ons inlig.
Nou hoekom is daar nie nou een van die slapgat parlement lede wat rassisme aanspreek nie?…..o ja dis mos net wit Afrikaners wat rassiste kan wees!!! Patricia de Lile as jy my stem wil hê moet jy nou ook opstaan teen eff lafaards en hulle ook laat vervolg! Glo egter nie jy sal nie want jy haat Afrikaners al dekades. En wat het die hensoppers soos Hanelie nou te sê?
Vir elke aksie is daar 'n gelyke maar teenoorgestelde reaksie. Die EFF klonkies moet ligloop dat dieselfde nie met hulle gebeur as wat op Kovsies tydens die rugbywedstryd gebeur het nie. Dit is blykbaar al taal wat hulle verstaan en die jong Boere se geduld is aan die opraak.